**Облустук усулдук билим берүү**

**институттарынын,**

**борборлорунун жетекчилерине,**

**Бишкек жана Ош шаардык**

**башкармалыктарынын,**

**райондук билим берүү**

**бѳлүмдѳрүнүн башчыларына,**

**менчик түрүнѳ жана тибине**

**карабастан мектепке чейинки**

**билим берүү жана жалпы**

**билим берүү уюмдарынын**

**жетекчилерине**

|  |  |  |  |
| --- | --- | --- | --- |
| **№** | **Билим берүүнүн баскычы** | **Телеканалдардан берилүүчү материалдар** | **Билим берүү уюмдарынын жетекчилери, педагогдор аткара турган иштер** |
| 1 | Мектепке чейинки билим берүү уюмдары | КТРК «Баластан» каналынан «Балалык» программасына ылайык тарбия берүүчү, ѳнүктүрүүчү мультфильмдер, башка видеоматериалдар кѳрсѳтүлүп турат. | Жетекчилер, педагогдор ата-энелерге КТРК «Баластан» каналы аркылуу кѳрсѳтүлүүчү Балалык» программасына ылайык тарбия берүүчү, ѳнүктүрүүчү мультфильмдерди, башка видеоматериалдарды балдарыңыздарга кѳрсѳтүүнү уюштуруңуздар деп маалымдап турушу зарыл. |
| 2 | 480 сааттык «Наристе» программасы, балдарды мектепке даярдоо | КТРК «Баластан» каналынан «Наристе» программасына ылайык саат 10.00 дон 11.00. го чейин видеосабактар кѳрсѳтүлѳт. | Жетекчилер, педагогдор ата-энелерге КТРК «Баластан» каналы аркылуу кѳрсѳтүлүүчү Наристе » программасына ылайык тарбия берүүчү, ѳнүктүрүүчү видеосабактарды балдарыңыздарга кѳрсѳтүүнү уюштуруңуздар деп маалымдап турушу зарыл. |
| 3 | Башталгыч класстар (1-4-класстардын окуучулары) | КТРК «Баластан» каналынан Предметтик билим берүү стандарттарына, окуу программаларына ылайык саат 11.15 тен 14.00 го чейин видеосабактар кѳрсѳтүлѳт. | Жетекчилер, педагогдор ата-энелерге КТРК «Баластан» каналы аркылуу кѳрсѳтүлүүчү видеосабактарды балдарыңыздарга кѳрсѳтүүнү уюштуруңуздар деп маалымдап турушу зарыл. Андан тышкары, ар бир мектепте башталгыч класстарда иштеген мугалимдер окуучулар менен кайтарым байланышка чыгуусун уюштуруу керек. Кайтарым байланышты уюштуруу үчүн мектеп директору, анын орун басары ийкемдүү электрондук расписание түзѳт, башталгыч класстын окуучулары менен кайтарым байланышка чыгуу убактысы эртең мененки саат 9.00 дон 11.00 го чейин, анан 14.00 дон 18.00 го чейин. |
| 4 | 5-6-7-класстын окуучулары | ЭлТРдин «Билим жана илим» каналы аркылуу саат 13.00 дон 16.00 го чейин Предметтик билим берүү стандарттарына, окуу программаларына ылайык видеосабактар кѳрсѳтүлѳт. | Жетекчилер, педагогдор ата-энелерге ЭлТРдин «Билим жана илим» каналы аркылуу кѳрсѳтүлүүчү видеосабактарды балдарыңыздарга кѳрсѳтүүнү уюштуруңуздар деп маалымдап турушу зарыл. Андан тышкары ар бир мектепте 5-6-7-класстарда иштеген мугалимдер окуучулар менен кайтарым байланышка чыгып турушу зарыл. Кайтарым байланышты уюштуруу үчүн мектеп директору, анын орун басары ийкемдүү электрондук расписание түзѳт, 5-6-7- класстын окуучулары менен кайтарым байланышка чыгуу убактысы эртең мененки саат 9.00 дон 12.00 го чейин, анан 16.00 дон 18.00 го чейин. |
| 5 | 8-9-10-11-класстын окуучулары | ЭлТРдин «Билим жана илим» каналы аркылуу саат 9.00 дон 13.00 го чейин Предметтик билим берүү стандарттарына, окуу программаларына ылайык видеосабактар кѳрсѳтүлѳт. | Жетекчилер, педагогдор ата-энелерге ЭлТРдин «Билим жана илим» каналы аркылуу кѳрсѳтүлүүчү видеосабактарды балдарыңыздарга кѳрсѳтүүнү уюштуруңуздар деп маалымдап турушу зарыл. Андан тышкары ар бир мектепте 8-9-10-11-класстарда иштеген мугалимдер окуучулар менен кайтарым байланышка чыгып турушу зарыл. Кайтарым байланышты уюштуруу үчүн мектеп директору, анын орун басары ийкемдүү электрондук расписание түзѳт, 8-9-10-11- класстын окуучулары менен кайтарым байланышка чыгуу убактысы саат 14.00 дон 19.00 го чейин. |

Телеканалдар аркылуу кѳрсѳтүлүүчү видеосабактар программалар боюнча жаңы окуу материалдарын гана камтыйт.

Кайтарым байланыштын негизги максаты – мугалимдер окуучулардын суроолоруна жооп берип, кошумча тапшырма берип, балдардын окуу материалын түшүнүшүнѳ шарттарды түзүү жана окуучулар аткарган тапшырмаларды алып, текшерип, окуучуларга кайрадан жардам берүү.

Дистанттык формада окутууну жүргүзүүдѳ окуучулар менен мугалимдердин ортосундагы кайтарым байланышты түзүү үчүн министрлик тарабынан жѳнѳтүлгѳн «Окуучулар менен иштѳѳдѳ ZOOM программасын видеоплатформа катары колдонуунун нускамасынын”, “Аралыктан онлайн түрүндѳ окутуунун жѳнѳкѳйлѳштүрүлгѳн куралы катары Google программасын колдоонунун нускамасынын» негизинде иш алып баруу керек.

Дистанттык формада окуу процессин уюштурууга бизге жардам берүүчү тѳмѳнкү окуу ресурстары иштелип чыкты, пайдаланыңыздар:

* «Ай билим» - интерактивдүү режимде, 1-4-класстардын бардык предметтериндеги окуу материалдарын камтыган электрондук ресурс, онлайн жана офлайн режиминде колонсо болот;
* «Билим булагы» - интерактивдүү режимде, 5-9-класстардын бардык предметтериндеги окуу материалдарын камтыган электрондук ресурс, онлайн жана офлайн режиминде колонсо болот;
* 35 ден ашуун 5-класстан 11- класска чейин бардык предметтерди камтыган электрондук окуу китептери иштелип чыкты;
* kitep.edu.gov.kg жана Lib.kg. билим берүү ресурстарында 400 дѳн ашуун окуу китептер, кѳркѳм адабий китептер жайгаштырылган;
* MEGA 24 мобилдик тиркемеси (тиркемеде телеканалдардан чыгарылган бардык видео сабактар жана башка окуу материалдары толугу менен жайгаштырылат. Тиркемедеги материалдарды Мегаком мобилдик операторунун бардык абоненттери акысыз пайдалана алышат, ошондой эле башка компаниялар да бизге жардам беришүүдѳ, министрлик бир да компанеиянын жардамын четке какпайт, бардык компаниялар менен кызматташууга даярбыз);
* Окуучулардын жетишкендиктерин балоо үчүн 4-класстан 11-класска чейин комплекстүү тесттер министрликтин алдындагы Улутттук билим берүүнүн сапатын баалоо борбору аркылуу иштелип чыкты, бул тесттерди да онлайн жана офлайн режиминде колонсо болот;
* Жогоруда аталган бардык ресурстар oku.edu.gov.kg порталында министрликтин сайтында шилтемелери менен жайгаштырылган.